ائلبیس خان - تۆرک و آلتای میفوْلوْژیسینده دؤیوش ایلاهه‌سی. ایلویس (ایلبیس، ائلویس، ییلبیس) خان شکلینده ده تانینیر. ائلبیس کۇها (ایلبیس کێغها) اوْلاراق دا خاطیرلانیر. مرحمتسیزدیر و اینسانلارا مرحمتسیزلیگی تلقین ائدر. دؤیوشجو بیر کاراکتری واردیر. شیطانی خصوصیتلره مالیکدیر. ایسلامین تأثیرییله بۇ سؤز "ایبلیس" حالینی آلمیشدیر. لاکین اصلینده تۆرکجه‌ده بیر چوْخ منفی معناسی ساخلایان (یال/یئل/حال/آل/ائل) کؤکوندن تؤره‌میشدیر. دؤیوشلردن اول چاغیریلیر و آدینا مراسیملر ائدیلر. اوْنون سایه‌سینده دۆشمنین آتدیغی اوْخلار گئری اؤزونه دؤنر. دۆشمنی‌نین اؤلمه‌سینی ایسته‌ین کیم وارسا اوْندان کؤمک دیله‌یر.